El juny del 2001 publica «Loverboy», el primer senzill del seu nou treball, que és també el de la seva primera pel·lícula, "Glitter" (estrenada el setembre d'aquell any) i aconsegueix ser número dos al Billboard. La crítica destrossa la pel·lícula, l'àlbum assoleix el número set als Estats Units, i aconsegueix la certificació de platí. El juliol de 2001 Carey és hospitalitzada a causa d'un cansament físic i psíquic extrem i posposa un mes l'aparició de l'àlbum al costat de la pel·lícula del mateix nom, que debuten l'11 de setembre del 2001 (dia dels atemptats A Nova York i destrucció de les torres bessones) al costat de la seva pel·lícula. Malgrat els seus problemes aconsegueix cantar el seu himne "Hero", dins dels actes especials amb motiu de l'11 de setembre. El desembre canta davant les tropes nord-americanes a Kosovo. Aquell mateix mes Columbia publica "Greatest Hits", un nou recopilatori dels seus èxits més grans que aconsegueix vendre un milió de còpies als Estats Units.